Mynenn fruntlikenn grothe. Leue borgermester vnnd raed der stat Reuele, so is my gesecht, dat daer ene jacht licht jnn jwer hauenn, de myneme genedigestenn herenn deme koninge vann Danmarkenn to hört; so is myne fruntlike bede to jw, dat gy wol wyllenn doenn vnnd latenn de jacht tor stede bliuenn, so dat se nicht jnn der viende hende ene komenn vnnd dat jwe haue nicht berouet ene werde, dat vorschulde ik altijt gerne tegenn jw vnnd denn jwenn. Hijr mede jw dem almechtigenn Gade beualenn. Gescreuen op Wiborch des vridages vor cruce wekenn jnt jaer mv(c) vnnd xxij. Rolaff Matssonn